**Edurne García Almagro** (esinejanimega **Edurne**; sündinud 22. detsembril 1985 Madridis) on hispaania laulja, näitleja, modell ja saatejuht .

Almagro muusikukarjäär sai alguse 2006. aastal, kui ta osales muusikasaates "Operación Triunfo" ja saavutas kuuenda koha. Ta esindas Hispaaniat 2015. aastal Eurovisioonil looga "Amanecer", kus saavutas finaalis 21. koha. Edurne on peale laulmise ja näitlemise osalenud veel mitmesugustes telesaadetes, nagu näiteks "Mas Que Baile!" (2010), mis on hispaania versioon "Tantsud tähtedest", kus ta saavutas teise koha. Alates 2016. aastast on Almagro Hispaania talendisaate "Got Talent España" üks kohtunikest.

Isiklik elu
-----------

Almagro sündis Hispaanias Madridis. Tema ema on Yolanda Almagro ja isa Tomas García. Edurne García Almagro elukaaslane on alates 2010. aastast Hispaania jalgpalliväravavaht David De Gea.

Almagrot ajendas lauljaks saama Whitney Houston, keda ta jumaldas juba väikese lapsena.

Laulmise kõrvalt on Almagro õppinud veterinaarmeditsiini .

Muusikakarjäär
--------------

### 1994. Trasto

Almagro hakkas muusikaga tegelema üheksa-aastaselt. Ta käis laste muusikaringis Trasto.

### 2005. "Operación Triunfo"

Edurne García AlmagroAlmagro osales 2005. aastal muusikatalendisaate "Operación Triunfo" neljanda hooaja saadetes. Ta laulis seal Nancy Sinatra lugu "These boots are made for walking", millega kogus palju kuulsust. Talendisaate lõpuks sõlmis Almagro Sony Musicuga lepingu.

### 2006. Esimene stuudioalbum

Koostöös Sony Musicuga ilmus Almagro esimene stuudioalbum "Edurne". Album tõusis juba esimese nädalaga kolmandale kohale Hispaania albumimüügi edetabelis.

### 2007. Teine stuudioalbum ja "Grease"

Almagro avaldas teise stuudioalbumi "Ilusion". Sellelt albumilt oli tema esimeseks singliks "Ven por mi" .

Almagro hakkas 2007. aasta alguses mängima muusikalis "Grease", kus Edurne täitis Sandy rolli. Esietendus toimus 2. oktoobril Victoria teatris Barcelonas. Esialgu pidid nad seda mängima vaid ühe hooaja, kuid tänu suurele edule otsustati minna muusikaliga Hispaaniasse turneele.

### 2008. Kolmas stuudioalbum

Almagrol ilmus kolmas stuudioalbum "Premiere". Sellel albumil on mitmest muusikalist pärit lugusid, mida Edurne on hispaania keeles esitanud. Näiteks Queeni lugu "Somebody to love" muusikalist "We will rock you" esitas Edurne pealkirjaga "Un poco de amor". Sellelt albumilt võib veel leida muusikali "Mamma Mia!" lugusid.

Aprillis võitis Edurne muusikaauhinna Nacionales de la Músical.

### 2010. Neljas stuudioalbum

Almagrol ilmus neljas stuudioalbum 2010. aastal "Nueva piel". Hispaania muusikaedetabelites saavutasid mõõduka edu lood "Soy como soy" ja "Oigo mi corazón".

### 2013. Viies stuudioalbum ja "Hand on heart"

Almagro salvestas viienda stuudioalbumi "Climax" Londonis koos produtsentide Pablo Navarro ja Simon Nordbergiga. Album saavutas läbimüügilt 22. koha albumite hulgas Hispaanias.

Almagro esitas koos inglise laulja Olly Mursiga 2013. aastal Madridis muusikaauhindadel Olly Mursi loo "Hand on heart" .

### 2015. Eurovisioon ja kuues stuudioalbum

Almagro esindas Hispaaniat 2015. aastal Eurovisioonil looga "Amanecer". Edurne saavutas finnalis 21. koha .

16. juunil ilmus stuudioalbum "Adrenalia", kust võib leida ka loo "Amanecer" .

Stuudioalbumid
--------------

* "Edurne" (2006)
* "Ilusión" (2007)
* "Première" (2008)
* "Nueva Piel" (2010)
* "Climax" (2013)
* "Adrenalina" (2015)

Televisioon
-----------

### 1991–. Modellindus ja Lacoste

Almagro alustas 6-aastaselt tegutsemist ka modellina. Ta tegi kaasa mitmes jogurti- ja mahlareklaamis. Almagrol on kaasa teinud ka paljudes pisireklaamides. Lacoste'i parfüüminägu on ta veel siiani.

### 2002. "Hospital Central"

Almagro mängis 2002. aastal teleseriaalis "Hospital Central". Ta täitis seal Marga rolli.

### 2003. "Ana y los 7"

Almagro mängis 2003. aastal teleseriaalis "Ana y los 7". Ta mängis seal Rebeca rolli.

### 2006. "Cambio de clase"

Almagro täitis 2006. aastal väikest rolli Disney Channeli teleseriaalis "Cambio de clase". Selles samas seriaalis laulis Almagro oma kuulsat lugu "Amores dormidos".

### 2010. "¡Más que baile!"

Almagro osales 2010. aastal Hispaania tantsusaates "¡Más que baile!". Tema tantsupartneriks oli Toni Costa. Almagro saavutas saates teise koha.

### 2013. "Tu Cara Me Suena"

Almagro osales 2013. aastal "Tu Cara Me Suena" kolmanda hooaja saadetes. See on Hispaania versioon saatest "Su nägu kõlab tuttavalt". Almagro parodeeris finaalis Christina Aquilerat looga "Hurt", millega Edurne kolmanda hooaja võitis .

### 2014. "Todo va bien"

Almagro juhtis 2014. aastal komöödiasaadet "Todo va bien". Tema kaassaatejuhiks oli Xavi Rodríguez .

### 2016. "Got Talent España"

Alates 2016. aastast on Almagro talendisaates "Got Talent España" üks žüriiliikmeid .

Eurovisioon 2015
----------------

Edurne Eurovisiooni lauluvõistlusel 2015. aastal
2015. aastal toimus Eurovisioon Austrias Viinis. Sellel aastal esindas Hispaaniat Edurne García Almagro.

Ta on öelnud, et Eurovisioonil osalemise peale on ta mõelnud korduvalt, kuid ei ole leidnud enda jaoks sobivat lugu. 2015. aastal ilmus Edurnel lugu "Amanecer", mis on tema kuuendal stuudioalbumil "Adrenalia". Laul räägib rasketest olukordadest elus, kuidas teha tähtsaid otsuseid ning kuidas võidelda lõpuni välja ja näha päikesetõusu. Loo autorid on hispaanlane Tony Sánchez-Ohlsson ja rootslased Thomas G:son ja Peter Boström .

Televisión Española kuulutas 14. jaanuaril 2015, et Hispaaniat esindab Eurovisioonil Edurne. Almagro jättis televisiooni ja muud tegemised Eurovisiooni ajaks kõrvale, et pühenduda täielikult ühele ja olulisele etapile tema elus. Edurne saavutas Eurovisioonil 21. koha 15 punktiga. Loo esitas Edurne hispaania keeles .

Auhinnad
--------

Oma laulukarjääri jooksul on Edurne teeninud ühe Premios 40 Principalese nominatsiooni .

* 2006 – Naranja-Limon Awards ja Evax Awards
* 2008 – Garamond Awards
* 2011 – Must Awards
* 2014 – Propolis

Huvitavaid fakte
----------------

Almagro valmistub kontsertideks ja etendusteks väga põhjalikult. Enne lavale astumist võtab ta aja maha ja lõõgastub.

Almagro jaoks on Eurovisioonil osalemine tema karjääri tipphetk.

Edurne nimi tähendab 'lumi' euskera keeles, mida Põhja-Hispaania baski rahvas räägib .

Almagro armastab väga loomi. Ta lubas pärast Eurovisiooni endale koera võtta ning talle Vienna nimeks panna .

Almagro töötas kunagi oma kodukohas müüjana ning osales rollikonkurssidel .

Almagrole meeldib väga kinos käia. Peamiselt käib ta seal popkorni pärast.

Almagro lemmiknäitleja on Johnny Depp .

Viited
------

1. 1 2 3 4 5  Sanchez, A.V (2006). "Noticias de Edurne. Todas las noticias de Edurne". Originaali arhiivikoopia seisuga 9.02.2019. Vaadatud 10.10.2018.
2. 1 2 3 4 5 6 7 8  B3RTO jt (2015). "Edurne age, hometown, biography". Vaadatud 08.10.2018.
3. ↑  Famous Birthdays. "Learn about Edurne". Vaadatud 13.10.2018.
4. 1 2 3  Majstorović, D (2015). "Exclusive interview with Edurne (Spain)". Vaadatud 06.10.2018.
5. ↑  Diezminutos.es (19.05.2015). "Diez pistas para conocer a la cantante Edurne". Vaadatud 21.10.2018.
6. 1 2 3 4  Özleyen, A (2015). "Edurne Will Be on The Stage". Vaadatud 12.10.2018.
7. ↑  Domingo (2007). "Yo no me enamoraría de un chulito como Danny Zuko". Vaadatud 15.10.2018.
8. ↑  EuropaFm (2013). "Edurne colabora junto a Olly Murs en su último single 'Hand On Heart'". Vaadatud 24.10.2018.
9. ↑  Eurovision.tv. "Edurne". Vaadatud 8.10.2018.
10. 1 2 3 4 5 6 7 8  Payne, S (2014 - 2017). "The Info List - Edurne". Vaadatud 16.10.2018. `{{netiviide}}`: kontrolli kuupäeva väärtust: `|Aeg=` (juhend)
11. ↑  IMDB. "Got Talent España". Vaadatud 26.10.2018.
12. 1 2  Tinno, E. "60. Eurovisiooni Lauluvõistlus aastal 2015". Vaadatud 27.10.2018.
13. ↑  López, V (2015). "Edurne to represent Spain in Vienna". Vaadatud 22.10.2018.
14. 1 2  Leon, J.I (2015). "Edurne (Spain): My 'Eurovision dream' is coming true!". Vaadatud 24.10.2018.
15. ↑  Escudero, V.M (2015). "Spain: Edurne's road to Vienna". Vaadatud 24.10.2018.
16. 1 2 3  Gutierrez, E.C (i.a). "Artist Biography". Vaadatud 11.10.2018. `{{netiviide}}`: kontrolli kuupäeva väärtust: `|Aeg=` (juhend)

Välislingid
-----------

* Ametlik koduleht (*hispaania keeles*)

| * v
* r
Hispaania esindajad Eurovisiooni lauluvõistlusel |
| --- |
| 1960ndad | 

* 1961: Conchita Bautista
* 1962: Víctor Balaguer
* 1963: José Guardiola
* 1964: Los TNT
* 1965: Conchita Bautista
* 1966: Raphael
* 1967: Raphael
* 1968: Massiel
* 1969: Salomé

 |
| 1970ndad | 

* 1970: Julio Iglesias
* 1971: Karina
* 1972: Jaime Morey
* 1973: Mocedades
* 1974: Peret
* 1975: Sergio y Estíbaliz
* 1976: Braulio
* 1977: Micky
* 1978: José Vélez
* 1979: Betty Missiego

 |
| 1980ndad | 

* 1980: Trigo Limpio
* 1981: Bacchelli
* 1982: Lucía
* 1983: Remedios Amaya
* 1984: Bravo
* 1985: Paloma San Basilio
* 1986: Cadillac
* 1987: Patricia Kraus
* 1988: La Década Prodigiosa
* 1989: Nina

 |
| 1990ndad | 

* 1990: Azúcar Moreno
* 1991: Sergio Dalma
* 1992: Serafín Zubiri
* 1993: Eva Santamaría
* 1994: Alejandro Abad
* 1995: Anabel Conde
* 1996: Antonio Carbonell
* 1997: Marcos Llunas
* 1998: Mikel Herzog
* 1999: Lydia

 |
| 2000ndad | 

* 2000: Serafín Zubiri
* 2001: David Civera
* 2002: Rosa López
* 2003: Beth
* 2004: Ramón del Castillo
* 2005: Son de Sol
* 2006: Las Ketchup
* 2007: D’Nash
* 2008: David Fernández Ortiz
* 2009: Soraya Arnelas

 |
| 2010ndad | 

* 2010: Daniel Diges
* 2011: Lucía Pérez
* 2012: Pastora Soler
* 2013: El Sueño de Morfeo
* 2014: Ruth Lorenzo
* 2015: Edurne
* 2016: Barei
* 2017: Manel Navarro
* 2018: Alfred ja Amaia
* 2019: Miki

 |
| 2020ndad | 

* ~~2020: Blas Cantó~~
* 2021: Blas Cantó
* 2022: Chanel Terrero
* 2023: Blanca Paloma

 |